《和郭守叔光绝境亭》
宋代·周行己

云横绝尘境，峻堞若绳削。群山列培塿，众水分脉络。

下瞰万瓦居，缥缈见楼阁。松风发天籁，泠然众音作。

皛皛天宇清，尘襟一澄廓。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。